**Krajská hvezdáreň a planetárium Maximiliána Hella** v Žiari nad Hronom je kultúrno-výchovné zariadenie pozostávajúce z astronomického observatória aj planetária. Jeho úlohou je sprístupňovať a rozširovať informácie o astronómii a príbuzných prírodovedeckých témach medzi laickou verejnosťou, predovšetkým medzi deťmi a mládežou. K jeho organizačným súčastiam patrí Hvezdáreň v Banskej Bystrici a Hvezdáreň v Rimavskej Sobote.

Planetárium sa nachádza pod kupolou s 10-metrovým priemerom. V jej centre od založenia až do septembra 2017 fungoval optomechanický prístroj Zeiss Klein Planetarium 2P doplnený ďalšími zariadeniami a projektormi. Centrálny prístroj simuloval celú hviezdnu oblohu viditeľnú voľným okom a premietal na ňu aj niektoré telesá slnečnej sústavy. Od jesene 2017 až do súčasnosti je sála plne digitalizovaná dvojicou projektorov v režime "fulldome" a v rozlíšení 4K. Tie oproti minulej simulácii hviezdnej sféry dokážu zobraziť napríklad aj spojnice hviezd v súhvezdiach, priblíženie vybraných objektov vzdialeného vesmíru, detaily povrchov telies slnečnej sústavy a veľa ďalšieho. Ide celkovo o druhú digitalizáciu planetária na Slovensku.

Časť hvezdáreň obsahuje ako svoj hlavný prístroj zrkadlový ďalekohľad Maksutov-Cassegrain TEC s priemerom zrkadla 202 mm a ohniskovou vzdialenosťou 2 200 mm. Okrem toho obsahuje aj ďalekohľad LUNT s priemerom objektívu 60 mm a ohniskovou vzdialenosťou 600 mm na pozorovanie slnečnej chromosféry. Oba ďalekohľady sú osadené na spoločnej montáži Losmandy HGM Titan 50:1. Budova okrem toho obsahuje aj niekoľko sál – prednáškovú, SCI-FI sálu a UFO sálu – v ktorých sú ďalšie zariadenia a materiály slúžiace na demonštráciu javov prebiehajúcich vo vesmíre. Pozorovania možno vykonávať aj z dvojice prehliadkových terás. Jedna z nich, zvaná solárna terasa, obsahuje solárne panely na demonštráciu využitia solárnej energie, a niekoľko slnečných hodín.

Väčšinu návštevníkov tvoria školské exkurzie. Každý piatkový večer, s výnimkou štátnych sviatkov a technickej odstávky, je planetárium otvorené aj verejnosti. Cez prázdniny je planetárium pre detskú verejnosť otvorené aj v stredajšie odpoludnia. Hlavnou náplňou sú odborno-popularizačné programy, no okrem nich sa premietajú aj hudobné, relaxačné alebo cestopisné programy.

Dnešné planetárium má pôvod v tzv. Okresnej hvezdárni fungujúcej v Žiari nad Hronom od roku 1973. K jej premenovaniu na Hvezdáreň Maximiliána Hella došlo v roku 1990 pri príležitosti 270-teho výročia narodenia významného astronóma 18. storočia – Maximiliána Hella. V roku 1996 sa organizácia presunula do novej budovy, v ktorej sídli dodnes. Kompetencie krajskej hvezdárne boli na organizáciu presunuté v roku 2005, kedy sa premenovala na Krajskú hvezdáreň a planetárium Maximiliána Hella v Žiari nad Hronom. Od roku 2012 do roku 2017 bol jej riaditeľom RNDr. Peter Augustín. Od 1. apríla 2017 začal organizáciu viesť Mgr. Tomáš Dobrovodský.

Pôvodná pozorovateľňa už nie je verejnosti prístupná.

GalérkAAA
---------

* Stará hvezdáreň, predtým vodáreňStará hvezdáreň, predtým vodáreň
* Interiér novej budovy, prvé poschodie, verejne prístupné priestoryInteriér novej budovy, prvé poschodie, verejne prístupné priestory
* Schody do kupoly pozorovateľneSchody do kupoly pozorovateľne
* Optomechanický prístroj ZKP 2P v takzvanej hviezdnej sáleOptomechanický prístroj ZKP 2P v takzvanej hviezdnej sále
* Solárna terasa. V popredí kupola pozorovateľne, v pozadí kupola hviezdnej sály.Solárna terasa. V popredí kupola pozorovateľne, v pozadí kupola hviezdnej sály.
* Maksutov-Cassegrain TEC a LUNTMaksutov-Cassegrain TEC a LUNT

Referencie
----------

1. ↑   *Štatút* [online]. Žiar nad Hronom: Krajská hvezdáreň a planetárium Maximiliána Hella v Žiari nad Hronom, [cit. 2015-07-22]. Dostupné online.
2. ↑   *O nás* [online]. [Cit. 2015-07-20]. Dostupné online.
3. ↑   *Planetárium – hviezdna sála* [online]. [Cit. 2015-07-20]. Dostupné online.
4. ↑   *HVIEZDNA SÁLA* [online]. [Cit. 2017-03-15]. Dostupné online.
5. 1 2   *Hvezdáreň* [online]. [Cit. 2015-07-20]. Dostupné online.
6. ↑   *História* [online]. [Cit. 2015-07-20]. Dostupné online.
7. ↑   *História* [online]. [Cit. 2023-07-11]. Dostupné online.

Externé odkazy
--------------


|  |  |
| --- | --- |
| Portal | Astronomický portál |

* Oficiálna stránka

Súradnice: 48°35′10″S 18°51′05″V﻿ / ﻿48,5862°S 18,8514°V﻿ / 48.5862; 18.8514

| * z
* d
* u
Žiar nad Hronom |
| --- |
| Samospráva | 
* *Primátor:* Peter Antal (od 2014)
* *Čestní občania*
* *Časti mesta (neoficiálne):*
* Horné Opatovce
* Šášovské Podhradie

 |
| Geografia | Žiarska kotlina
* *Vodstvo:* Hron
* Lutilský potok
 |
| Pamiatky a stavby | 
* Kaštieľ
* Šášovský hrad
* Závod Slovenského národného povstania
* *Zoznam kultúrnych pamiatok*
* *K:Stavby*

 |
| Doprava | 
* *Mestská:* MHD
* *Cestná:*
* R1
* R2
* I/9
* I/65
* *Železničná:* Železničná stanica Žiar nad Hronom
* Železničná trať Nové Zámky – Zvolen

 |
| Námestia a ulice | 
* *Zoznam*

 |
| Kultúra | 
* Knižnica Michala Chrásteka
* Krajská hvezdáreň a planetárium Maximiliána Hella
* Mestské kultúrne centrum
* Pohronské osvetové stredisko
* TV Žiar
* *K:Kultúra*

 |
| Školy | 
* Gymnázium Milana Rúfusa
* Stredná odborná škola obchodu a služieb
* Súkromná obchodná akadémia DSA
* Súkromná pedagogická a sociálna akadémia EPG
* Súkromná stredná odborná škola technická
* *K:Školy*

 |
| Šport | 
* FK Pohronie
* HK MŠK Indian Žiar nad Hronom
* Mestský štadión Žiar nad Hronom
* *K:Šport*

 |